سعيد بنجبلي
{{معلومات شخص|صورة=سعيد بنجبلي.jpg}}
'''سعيد بن جبلي''' (مزيود ف 9 ماي 1979 ف [[ولاد فرج]]، توفى ف 2 أبريل 2025 ف [[بوسطن]] ف [[لميريكان]])<ref>{{مرجع ويب
| url = https://www.moroccoworldnews.com/2025/04/189298/moroccan-activist-said-benjebli-dies-at-46/
| title = Moroccan Activist Said Benjebli Dies at 46
| date = 2025-04-04
| accessdate = 2025-04-13
}}</ref><ref name="al3omk">{{مرجع ويب
| url = https://al3omk.com/1055465.html
| title = تحولاته الفكرية والعقدية أثارت جدلا واسعا.. وفاة الناشط المغربي سعيد بنجبلي عن 46 عاما
| date = 2025-04-03
| accessdate = 2025-04-03
}}</ref> [[بلوݣر|مدوّن]] و كاتب رأي و ناشط [[المغرب|مغربي]] عندو إهتمام كبير ب [[حقوق الإنسان]].<ref name="arbyy">{{Cite web
|url=https://arbyy.com/detail1144649123.html
|title=سعيد بنجبلي
|archive-url=https://web.archive.org/web/20211022200343/https://arbyy.com/detail1144649123.html
|archive-date=2021-10-22
|accessdate=2021-10-22
|url-status=live
}}</ref>

كان من بين لمؤسسين و أبرز لوجوه ف [[حركة 20 فبراير]] اللي دارت إحتجاجات ف 2011 ف [[لمغريب|المغرب]]<ref name="al3omk"/><ref>{{مرجع ويب
| url = https://www.hespress.com/%d8%a7%d9%84%d9%86%d8%a7%d8%b4%d8%b7-%d8%b3%d8%b9%d9%8a%d8%af-%d8%a8%d9%86%d8%ac%d8%a8%d9%84%d9%8a-%d9%8a%d8%ba%d8%a7%d8%af%d8%b1-%d8%af%d9%86%d9%8a%d8%a7-%d8%a7%d9%84%d9%86%d8%a7%d8%b3-1538754.html
| title = الناشط سعيد بنجبلي يغادر دنيا الناس
| date = 2025-04-03
| accessdate = 2025-04-04
}}</ref> و كان كايسيّر الصفحة د [[فيسبوك]] ديالها،<ref>{{مرجع ويب
| url = https://aujourdhui.ma/focus/revendications-des-jeunes-le-20-fev-met-de-lordre-dans-ses-rangs-77565
| title = Revendications des jeunes : Le 20-Fév met de l’ordre dans ses rangs
| date = 2011-06-07
| accessdate = 2025-04-03
}}</ref> عتابراتو مجلة إكسپريس الفرنسية من بين أكتر 100 مغربي عندهم تأتير ف عام 2011.<ref name="bbc">{{مرجع ويب
| url = https://www.bbc.com/arabic/articles/cp91n0m9j3yo
| title = من النضال السياسي إلى نضال ضد اضطراب ثنائي القطب انتهى بوفاته، قصة سعيد بنجبلي أحد رواد "الربيع المغربي"
| date = 2025-04-04
| accessdate = 2025-04-12
}}</ref><ref name="unaoc"/> بشكل عام كان كيتّعتابر من أهم الشخصيات ديال لويب المغربي ف [[عوام 2010]].<ref name="maroc-hebdo">{{مرجع ويب
| url = https://www.maroc-hebdo.com/article/said-benjebli-figure-du-20-fevrier-et-blogueur-controverse-est-mort-a-46-ans
| title = Said Benjebli, figure du 20 Février et blogueur controversé, est mort à 46 ans
| date = 2025-04-03
| accessdate = 2025-04-04
}}</ref>

بنجبلي كان كيعاني من مرض [[بيپولير|تنائي القطب]]، و الصحة العقلية ديالو تدهورات فالسنوات لي قبل الموت ديالو، خصوصا بعدما هاجر للميريكان.<ref name="al3omk"/><ref name="maroc-hebdo"/>

== حياتو ==
ف لبدية د [[عوام 2000]]، بنجبلي كان عضو ف شباب [[جماعة لعدل و لإحسان]] الصوفية، و كانو عندو مواقف سلفية. عندو ليصونس ف الهندسة الكيميائية و السوفتوير، و ديپلوم ف الدراسات الإسلامية من [[جامعة بوشعيب الدكالي]] ف مدينة [[الجديدة]].<ref name="unaoc">{{مرجع ويب
| url = https://www.unaoc.org/wp-content/uploads/reduced-bis-TUNIS-BIOGRAPHIES-BOOTCAMP.pdf
| title = Digital Journalism Bootcamp: Tools for Newsgathering and Reporting Across Cultures
| date = 2012-11-01
| accessdate = 2025-04-03
}}</ref><ref>{{مرجع ويب
| url = https://hwpi.harvard.edu/pluralismarchive/event/muslimish-boston-conference-modern-islam-between-reform-and-renunciation
| title = Muslimish Boston Conference: Modern Islam Between Reform and Renunciation
| date = 2019-04-27
| accessdate = 2025-04-03
}}</ref> بسبب النشاطات النقابية و الطلابية ديالو، تّعتاقل<ref name="bbc"/> ل مدة 5 شهور<ref>{{مرجع ويب
| url = http://www.jeblis.com/
| title = بن جبلي: لن يبتغي المغاربة عن الملكية بديلا
| date = 2011-02-07
| accessdate = 2025-04-13
| language = ar
| archiveurl = https://web.archive.org/web/20130318193402/http://www.jeblis.com/
| archivedate = 2013-03-18
}}</ref> و تّطرد من كلية الشريعة و القانون ف [[فاس]]، حيت كان قاد لإحتجاجات الطلابية ضد التخلي على مجانية التعليم.<ref name="hes5">{{مرجع ويب
| url = https://www.hespress.com/%D8%A7%D9%84%D8%B1%D8%A7%D8%AD%D9%84-%D8%B3%D8%B9%D9%8A%D8%AF-%D8%A8%D9%86%D8%AC%D8%A8%D9%84%D9%8A-%D9%85%D8%B3%D8%A7%D8%B1-%D9%85%D8%AF%D9%88%D9%91%D9%86-%D8%A2%D9%85%D9%86-%D8%A8%D8%A7%D9%84-1539093.html
| title = الراحل سعيد بنجبلي.. مسار "مدوّن" آمن بالتغيير وحرية التعبير و"السّلميّة"
| date = 2025-04-05
| accessdate = 2025-04-06
}}</ref>

بنجبلي بدا التدوين ف أنتيرنيت ف 2005.<ref name="hes5"/> كان عضو مؤسس ديال [[جمعية لمدونين لمغاربا|جمعية المدونين المغاربة]] و تّنتاخب رئيس ديالها ف الجمع لعام اللول لي تدار ف 4 أبريل 2009،<ref>{{مرجع ويب
| url = https://www.hespress.com/%D8%A7%D9%84%D9%85%D8%AF%D9%88%D9%86%D9%88%D9%86-%D8%A7%D9%84%D9%85%D8%BA%D8%A7%D8%B1%D8%A8%D8%A9-%D9%8A%D8%A4%D8%B3%D8%B3%D9%88%D9%86-%D8%A3%D9%88%D9%84-%D8%AC%D9%85%D8%B9%D9%8A%D8%A9-%D8%AA%D9%87-16689.html
| title = المدونون المغاربة يؤسسون أول جمعية تهتم بالتدوين في المغرب
| date = 2009-04-07
| accessdate = 2025-04-13
}}</ref><ref>{{مرجع ويب
| url = http://www.magharebia.com:80/cocoon/awi/xhtml1/en_GB/features/awi/features/2009/04/30/feature-02
| title = Moroccan bloggers create first association
| date = 2009-04-30
| accessdate = 2025-04-13
| archiveurl = https://web.archive.org/web/20100725065535/http://www.magharebia.com:80/cocoon/awi/xhtml1/en_GB/features/awi/features/2009/04/30/feature-02
| archivedate = 2010-07-25
}}</ref> و عضو مؤسس ديال إتحاد المدونين العرب ف 2010 و كان مسؤول إعلامي ديالو.<ref name="unaoc"/>

ف 2011، علن بنجبلي بلي مابقاتش عندو علاقة مع جماعة لعدل و لإحسان، و بلي هوّ مسلم عادي و ماشي إسلامي. بعدما هاجر للميريكان، ڭال بلي خرج من [[إسلام|لإسلام]]. ف كتابو "صورة الله في القرآن والسنة" لي بان ف معرض الدارلبيضا، شرح بنجبلي لمواقف ديالو على لأساس ديال لأحاديت النبوية، التصورات ديال لمداهب الإسلامية، لأحدات التاريخية و التأمّلات ديالو.<ref name="hes5"/>

بعدما هاجر للميريكان، لوضعية الصحية د بنجبلي خيابت.<ref name="watan"/>

=== لوفاة ديالو ===
على حساب مصادر صحافية، توفى سعيد بنجبلي منتاحر بعد معاناة معا مرض لبيپولير (تنائي لقطب). قبل ما يموت خلّا برية د لوداع لي تنتاشرات ف فيسبوك، لي ڭال فيها بلي مرض لبيپولير هوّ لي قتلو، و بلي بغى لڭسدة ديالو تّحرق، حيت ماخلاش مقدار كافي [[لبريڤي|د لفلوس]] باش يدّيو لڭسدة ديالو للمغريب و يدفنوه.<ref name="watan">{{مرجع ويب
| url = https://www.watanserb.com/2025/04/04/%d8%a7%d9%86%d8%aa%d8%ad%d8%a7%d8%b1-%d8%b3%d8%b9%d9%8a%d8%af-%d8%a8%d9%86%d8%ac%d8%a8%d9%84%d9%8a-%d9%88%d9%88%d8%b5%d9%8a%d8%a9-%d8%ad%d8%b1%d9%82-%d8%a7%d9%84%d8%ac%d8%ab%d8%a9-%d8%a7%d9%84%d9%82/
| title = انتحار سعيد بنجبلي ووصية حرق الجثة.. القصة الكاملة للناشط المغربي المثير للجدل
| date = 2025-04-04
| accessdate = 2025-04-13
}}</ref> ف هاد لبريّة طلب السماحة من عائلتو، مراتو و ولدو الصغير.<ref>{{مرجع ويب
| url = https://en.hespress.com/107214-interior-ministry-integrates-taxi-services-into-urban-mobility-apps.html
| title = Said Benjebli’s death sparks tough questions about mental health and stigma in Morocco
| date = 2025-04-04
| accessdate = 2025-04-13
}}</ref>

ف 9 أبريل 2025، وصلات لڭسدة ديالو للمغريب، ب مجهود من مراتو، و تدارت ليه ڭنازة و تّدفن ف [[ولاد فرج]]، لموضع فين تزاد.<ref>{{مرجع ويب
| url = https://www.alayam24.com/articles-564124.html
| title = جثمان سعيد بنجبلي يصل إلى المغرب
| date = 2025-04-09
| accessdate = 2025-04-13
}}</ref><ref>{{مرجع ويب
| url = https://www.alhurra.com/morocco/2025/04/11/%D8%B9%D8%B6%D9%88-%D8%A8%D8%A7%D8%B1%D8%B2-%D8%A8%D8%A7%D9%84%D9%83%D9%88%D9%86%D8%BA%D8%B1%D8%B3-%D8%A7%D9%84%D8%A3%D9%85%D9%8A%D8%B1%D9%83%D9%8A-%D9%8A%D8%B3%D8%B9%D9%89-%D9%84%D8%AA%D8%B5%D9%86%D9%8A%D9%81-%D8%A7%D9%84%D8%A8%D9%88%D9%84%D9%8A%D8%B3%D8%A7%D8%B1%D9%8A%D9%88-%D9%85%D9%86%D8%B8%D9%85%D8%A9-%D8%A5%D8%B1%D9%87%D8%A7%D8%A8%D9%8A%D8%A9
| title = ادعى "النبوة" وتوفي بأميركا.. قصة أحد رواد الاحتجاجات بالمغرب
| date = 2025-04-09
| accessdate = 2025-04-13
| archive-date = 2025-04-11
| archive-url = https://web.archive.org/web/20250411200526/https://www.alhurra.com/morocco/2025/04/11/%D8%B9%D8%B6%D9%88-%D8%A8%D8%A7%D8%B1%D8%B2-%D8%A8%D8%A7%D9%84%D9%83%D9%88%D9%86%D8%BA%D8%B1%D8%B3-%D8%A7%D9%84%D8%A3%D9%85%D9%8A%D8%B1%D9%83%D9%8A-%D9%8A%D8%B3%D8%B9%D9%89-%D9%84%D8%AA%D8%B5%D9%86%D9%8A%D9%81-%D8%A7%D9%84%D8%A8%D9%88%D9%84%D9%8A%D8%B3%D8%A7%D8%B1%D9%8A%D9%88-%D9%85%D9%86%D8%B8%D9%85%D8%A9-%D8%A5%D8%B1%D9%87%D8%A7%D8%A8%D9%8A%D8%A9
| url-status = 
}}</ref>

== لأفكار ديالو ==
ف واحد التصريح، ڭال بنجبلي بلي ختار التدوين حيت لميديا التقليدية ماغاديش تقبل باش تنشر لأفكار ديالو. و ڭال بلي ماكيعتابرش راسو "ملحد" ولّا "[[ربوبية|ربوبي]]"، و بلي كيرفض ببساطة لإيمان ب شي حاجة لي "ماعندهاش دليل" على حساب لقول ديالو.<ref>{{مرجع ويب
| url = https://qantara.de/artikel/atheismus-der-arabischen-welt-das-internet-bietet-marokkos-atheisten-eine-heimat
| title = Das Internet bietet Marokkos Atheisten eine Heimat
| date = 2019-06-12
| accessdate = 2025-04-03
}}</ref>

بنجبلي عاود ڭال على راسو بلي راه نبي، و ڭال بلي "كولشي حمق، ولايني كانحاولو نخبيو لحماق ديالنا... خليه يبان. أغلبكم ماكيزعموش يخليو الناس يشوفو لحماق لي فيهم، وخا كاينين شي وحدين زاعمين. (نتا) ماتقدرش يواجه لمجتمع ب عيوبك، و أنا كانواجه لمجتمع ب عيوبي، ب الصلعة ديالي، و سناني لمعوّجين، و جبهتي و لهجتي، و لوغتي و نقائصي. عندي الزعامة حيت ماعندي مانخسر، و يلا عندي مانخسر غادي نخسرو... لعام لي فات ولاو عندي متابعين لي بغاو يردوني مفكر و فيلسوف فا خرجت ليهم من الجنب و وليت نبي، حيت ماشي نتوما لي غادي تردوني فيلسوف ولّا مفكر، و ماكيهمنيش هادشي. بغيت نكون هبيل."<ref name="hes5"/>

== أعمال ديالو ==
* {{مرجع كتاب|title=صورة الله في القرآن و السنة|year=2019|isbn=9789954648506|location=الرباط|publisher=دار الوطن}}<ref>{{مرجع ويب
| url = https://www.bnrm.ma/bnrm/images/Pages_de_Bibliographie-livre-1-arabe.pdf
| title = الببليوغرافيا الوطنية المغربية 2019
| accessdate = 2025-04-06
}}</ref>
* مدونة [https://web.archive.org/web/20130302113858/http://bnojabal.maktoobblog.com/ "تحية نضالية" ف لأرشيڤ]
* مدونة [https://web.archive.org/web/20130318193402/http://www.jeblis.com/ "جبليس" ف لأرشيڤ]

== شوف تا ==
* [[هشام نوستيك]]
* [[شريف جابر]]
* [[الأخ رشيد]]

== مصادر ==
{{عيون}}
{{زريعة شخصيات د لمغريب}}
{{ضبط مخازني}}

[[تصنيف:إلحاد]]
[[تصنيف:يوتوبر مغريبي]]
[[تصنيف:بيوغرافيا د رجال]]
[[تصنيف:زيادة 1979]]
[[تصنيف:وفيات 2025]]
[[تصنيف:ناس تزادو ف ولاد فرج]]
[[تصنيف:ملحدين مغاربا]]
سعيد بن جبلي (مزيود ف 9 ماي 1979 ف ولاد فرج، توفى ف 2 أبريل 2025 ف بوسطن ف لميريكان) مدوّن و كاتب رأي و ناشط مغربي عندو إهتمام كبير ب حقوق الإنسان.

كان من بين لمؤسسين و أبرز لوجوه ف حركة 20 فبراير اللي دارت إحتجاجات ف 2011 ف المغرب و كان كايسيّر الصفحة د فيسبوك ديالها، عتابراتو مجلة إكسپريس الفرنسية من بين أكتر 100 مغربي عندهم تأتير ف عام 2011. بشكل عام كان كيتّعتابر من أهم الشخصيات ديال لويب المغربي ف عوام 2010.

بنجبلي كان كيعاني من مرض تنائي القطب، و الصحة العقلية ديالو تدهورات فالسنوات لي قبل الموت ديالو، خصوصا بعدما هاجر للميريكان.

 حياتو 
ف لبدية د عوام 2000، بنجبلي كان عضو ف شباب جماعة لعدل و لإحسان الصوفية، و كانو عندو مواقف سلفية. عندو ليصونس ف الهندسة الكيميائية و السوفتوير، و ديپلوم ف الدراسات الإسلامية من جامعة بوشعيب الدكالي ف مدينة الجديدة. بسبب النشاطات النقابية و الطلابية ديالو، تّعتاقل ل مدة 5 شهور و تّطرد من كلية الشريعة و القانون ف فاس، حيت كان قاد لإحتجاجات الطلابية ضد التخلي على مجانية التعليم.

بنجبلي بدا التدوين ف أنتيرنيت ف 2005. كان عضو مؤسس ديال جمعية المدونين المغاربة و تّنتاخب رئيس ديالها ف الجمع لعام اللول لي تدار ف 4 أبريل 2009، و عضو مؤسس ديال إتحاد المدونين العرب ف 2010 و كان مسؤول إعلامي ديالو.

ف 2011، علن بنجبلي بلي مابقاتش عندو علاقة مع جماعة لعدل و لإحسان، و بلي هوّ مسلم عادي و ماشي إسلامي. بعدما هاجر للميريكان، ڭال بلي خرج من لإسلام. ف كتابو "صورة الله في القرآن والسنة" لي بان ف معرض الدارلبيضا، شرح بنجبلي لمواقف ديالو على لأساس ديال لأحاديت النبوية، التصورات ديال لمداهب الإسلامية، لأحدات التاريخية و التأمّلات ديالو.

بعدما هاجر للميريكان، لوضعية الصحية د بنجبلي خيابت.

 لوفاة ديالو 
على حساب مصادر صحافية، توفى سعيد بنجبلي منتاحر بعد معاناة معا مرض لبيپولير (تنائي لقطب). قبل ما يموت خلّا برية د لوداع لي تنتاشرات ف فيسبوك، لي ڭال فيها بلي مرض لبيپولير هوّ لي قتلو، و بلي بغى لڭسدة ديالو تّحرق، حيت ماخلاش مقدار كافي د لفلوس باش يدّيو لڭسدة ديالو للمغريب و يدفنوه. ف هاد لبريّة طلب السماحة من عائلتو، مراتو و ولدو الصغير.

ف 9 أبريل 2025، وصلات لڭسدة ديالو للمغريب، ب مجهود من مراتو، و تدارت ليه ڭنازة و تّدفن ف ولاد فرج، لموضع فين تزاد.

 لأفكار ديالو 
ف واحد التصريح، ڭال بنجبلي بلي ختار التدوين حيت لميديا التقليدية ماغاديش تقبل باش تنشر لأفكار ديالو. و ڭال بلي ماكيعتابرش راسو "ملحد" ولّا "ربوبي"، و بلي كيرفض ببساطة لإيمان ب شي حاجة لي "ماعندهاش دليل" على حساب لقول ديالو.

بنجبلي عاود ڭال على راسو بلي راه نبي، و ڭال بلي "كولشي حمق، ولايني كانحاولو نخبيو لحماق ديالنا... خليه يبان. أغلبكم ماكيزعموش يخليو الناس يشوفو لحماق لي فيهم، وخا كاينين شي وحدين زاعمين. (نتا) ماتقدرش يواجه لمجتمع ب عيوبك، و أنا كانواجه لمجتمع ب عيوبي، ب الصلعة ديالي، و سناني لمعوّجين، و جبهتي و لهجتي، و لوغتي و نقائصي. عندي الزعامة حيت ماعندي مانخسر، و يلا عندي مانخسر غادي نخسرو... لعام لي فات ولاو عندي متابعين لي بغاو يردوني مفكر و فيلسوف فا خرجت ليهم من الجنب و وليت نبي، حيت ماشي نتوما لي غادي تردوني فيلسوف ولّا مفكر، و ماكيهمنيش هادشي. بغيت نكون هبيل."

 أعمال ديالو 
 
 مدونة "تحية نضالية" ف لأرشيڤ
 مدونة "جبليس" ف لأرشيڤ

 شوف تا 
 هشام نوستيك
 شريف جابر
 الأخ رشيد

 مصادر 

تصنيف:إلحاد
تصنيف:يوتوبر مغريبي
تصنيف:بيوغرافيا د رجال
تصنيف:زيادة 1979
تصنيف:وفيات 2025
تصنيف:ناس تزادو ف ولاد فرج
تصنيف:ملحدين مغاربا